CELEX: 62012TN0120
Language: fi
Date: 2012-03-09 00:00:00
Title: Asia T-120/12: Kanne 9.3.2012 — Shahid Beheshti University v. neuvosto

9.6.2012   
            
            
               FI
            
            
               Euroopan unionin virallinen lehti
            
            
               C 165/22
            
         Kanne 9.3.2012 — Shahid Beheshti University v. neuvosto
   (Asia T-120/12)
   2012/C 165/38
   Oikeudenkäyntikieli: ranska
   
      Asianosaiset
   
   
      Kantaja: Shahid Beheshti University (Teheran, Iran) (edustaja: asianajaja J.-M. Thouvenin)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston 23.5.2011 tekemän päätöksen 2011/299/YUTP kantajaa koskevilta osin ja
            
         
               —
            
            
               toteamaan, että SEUT 277 mukaan 26.7.2010 tehtyä päätöstä 2010/413/YUTP ei voida soveltaa kantajaan ja
            
         
               —
            
            
               kumoamaan neuvoston 23.5.2011 antaman täytäntöönpanoasetuksen (EU) N:o 503/2011, jolla pantiin täytäntöön asetus (EU) N:o 961/2010 kantajaa koskevilta osin ja
            
         
               —
            
            
               toteamaan, ettei asetusta (EU) N:o 961/2010 voida SEUT 277 mukaan soveltaa kantajaan ja
            
         
               —
            
            
               kumoamaan neuvoston 1.12.2011 tekemän päätöksen 2011/783/YUTP kantajaa koskevilta osin ja
            
         
               —
            
            
               kumoamaan 1.12.2011 annetun neuvoston täytäntöönpanoasetuksen (EU) N:o 1245/2011 kantajaa koskevilta osin ja
            
         
               —
            
            
               kumoamaan neuvoston kantajalle 5.12.2011 osoittamaan kirjeeseen sisältyvän päätöksen ja
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste, joka perustuu siihen, että päätöksellä 2010/413/YUTP, joka muodostaa päätöksen 2011/299/YUTP oikeusperustan, ei ole laillista perustaa, sekä perussopimusten rikkomiseen ja kansainvälisen oikeuden loukkaamiseen. Kantajan mukaan on siis katsottava, ettei päätöstä 2010/413/YUTP näin ollen voida soveltaa kantajaan.
            
         
               2)
            
            
               Toinen kanneperuste, joka perustuu siihen, että asetuksella N:o 961/2010, joka muodostaa täytäntöönpanoasetuksen N:o 503/2011 oikeusperustan, ei ole laillista perustaa. Kantaja väittää, että SEUT 215 artikla ei voi olla oikeudellisena perustana asetukselle N:o 961/2010 sen vuoksi, ettei päätöstä 2010/413/YUTP, joka sillä pannaan täytäntöön unionin sisäisessä järjestyksessä, ole tehty SEU V osaston 2 luvun mukaisesti. Kantajan mukaan on siis todettava, ettei asetusta N:o 961/2010 voida soveltaa kantajaan.
            
         
               3)
            
            
               Kolmas kanneperuste, joka perustuu SEUT 215 artiklan rikkomiseen menettelyssä, jossa kantaja on sisällytetty asetuksen N:o 961/2010 liitteeseen VIII täytäntöönpanoasetuksella N:o 503/2011.
            
         
               4)
            
            
               Neljäs kanneperuste, joka perustuu siihen, että päätöksellä 2011/299/YUTP ja täytäntöönpanoasetuksella N:o 503/2011 on loukattu puolustautumisoikeuksia, hyvää hallintoa ja oikeutta tehokkaaseen oikeussuojaan, koska neuvosto ei ole kunnioittanut oikeutta tulla kuulluksi eikä noudattanut tiedoksiantovelvollisuutta eikä riittäviä perusteluja koskevaa velvollisuutta.
            
         
               5)
            
            
               Viides kanneperuste, joka perustuu siihen, että suhteellisuusperiaatetta on loukattu.
            
         
               6)
            
            
               Kuudes kanneperuste, joka perustuu siihen, että oikeutta omaisuuden kunnioittamiseen on loukattu.
            
         
               7)
            
            
               Seitsemäs kanneperuste, joka perustuu siihen, että kantajan sisällyttäminen luetteloon yhteisöistä, joille on määrätty seuraamuksia, johtuu tosiseikkoja koskevasta virheestä, koska kantaja ei julkisena yliopistona, jolla on oikeushenkilöys ja jonka johtavassa elimessä ei ole edustusta puolustusministeriöstä eikä asevoimien logistisesta tuesta, ole kyseisen ministeriön hallinnassa eikä valvonnassa eikä se ole mukana ydinaseita koskevissa tieteellisissä tutkimuksissa.